אנה מקסוול מרטין

אנה מקסוול מרטין (באנגלית: Anna Maxwell Martin; ב-10 במאי 1977) היא שחקנית טלוויזיה, קולנוע ותיאטרון בריטית. ידועה מתפקידה כליירה במחזה "חומריו האפלים" בתיאטרון המלכותי הלאומי, כאסתר סמרסון בעיבוד הטלוויזיוני של ה-BBC משנת 2005 לרומן "בית קדרות" מאת דיקנס ובתפקיד "N" בעיבוד של "צ'אנל 4" ל"פופי שייקספיר".

ביוגרפיה
נולדה בשם אנה שרלוט מרטין בבוורלי שבמזרח יורקשייר לרוזלינד (לבית לוגסי) ולאיוון מרטין. אביה היה מנכ"ל חברת תרופות ואמה מדענית מחקר שוויתרה על עבודתה כדי לגדל את אנה ואת אחיה הבכור, אדם. היא למדה בתיכון "בוורלי" והופיעה בהצגות של בית הספר. אחר כך למדה היסטוריה באוניברסיטת ליברפול והתמחתה בתקופת מלחמת העולם הראשונה.

אחרי סיום לימודיה באוניברסיטה הצטרפה מרטין לאקדמיה למוזיקה ולאמנויות הדרמה של לונדון (LAMDA). היא הוסיפה לשם משפחתה את השם מקסוול (שמו של סבא שלה) כדי להבדיל אותה משחקנית אחרת באותו שם שכבר הייתה רשומה באיגוד השחקנים.

מרטין נשואה לבמאי רוג'ר מישל. לבני הזוג יש שני ילדים.

 קריירה 
מרטין התפרסמה לראשונה כששיחקה בתפקיד הראשי במחזה "חומריו האפלים" מאת פיליפ פולמן. ב-2004 גילמה את בסי היגינס בעיבוד לרומן "צפון ודרום" מאת אליזבת גסקל, וב-2005 הופיעה בתפקיד אורח בסדרת המדע בדיוני "דוקטור הו". בעיבוד משנת 2005 של "בית קדרות" לדיקנס שיחקה בתפקיד ראשי כאסתר סמרסון, עליו זכתה ב-2006 בפרס באפט"א לטלוויזיה.

בינואר 2006 השתתפה מרטין בקריאה של המחזה "הבדרן" בתיאטרון רויאל קורט. בפברואר ומרץ אותה שנה השתתפה ב-"Other Hands" מאת לורה וייד בבימויו של ביג'אן שייבאני בתיאטרון סוהו. היא המספרת בגרסת התקליטור של "The Foreshadowing", ספר ילדים העוסק במלחמת העולם הראשונה, מאת מייקל סדג'וויק, שיצא לאור ב-2006. באותה שנה הופיעה ב-"I Really Hate My Job" בבימויו של אוליבר פארקר. מאוקטובר 2006 עד אפריל 2007, שיחקה בתפקיד סאלי באולס בהפקה של הווסט אנד של המחזמר "קברט" בתיאטרון ליריק בלונדון.

ב-2007 גילמה את דמותה של קסנדרה אוסטן בסרט "להיות ג'יין" על חייה של הסופרת ג'יין אוסטן לצידה של אן האת'וויי ששיחקה בתפקיד הראשי. בסוף אותה שנה השתתפה בעיבוד ל"הרוח בערבי הנחל" עבור BBC One, והייתה המספרת יחד עם אנטון לסר בגרסת התקליטור ל"תמר", ספר ילדים על מלחמת העולם השנייה מאת מאל פיט.

ב-2008 כיכבה בדרמה "White Girl" של BBC Two, ובעיבוד של צ'אנל 4 ל"פופי שייקספיר" לצידה של נעמי האריס. על תפקידה זה זכתה בפעם השנייה בפרס באפט"א לטלוויזיה.

מיולי עד אוקטובר 2008 הופיעה מרטין במחזה "The Female of the Species" לצידה של איילין אטקינס בתיאטרון וודוויל בלונדון. עוד השתתפה בתסכית רדיו עיבוד לספרה של אגאתה כריסטי "Crooked House". ב-2009 הופיעה בדרמה "Freefall", וגילמה את דמות אשתו של ניל ארמסטרונג, ג'נט, בסרט הדוקומנטרי "Moonshot: The Flight of Apollo 11" במסגרת ציון 40 שנה לנחיתת אפולו 11 על הירח.

ב-2010 גילמה את דמותה של הת'ר ברוק, בקמפיין חופש המידע, בדרמה הסטירית "On Expenses". עוד שיחקה בתפקיד איזבלה במחזה השייקספירי "מידה כנגד מידה" בתיאטרון אלמיידה.

בפברואר 2011 הופיעה בתפקיד שרה ברטון בדרמה בת שלושה חלקים "סאות' ריידינג", עיבוד של ה-BBC לרומן מאת הסופרת וינפריד הולטבי. ב-2011 שיחקה בתפקיד קיי לנגריש בעיבוד לרומן "The Night Watch".

ב-2012 כיכבה בסדרת הדרמה "חוג בלצ'לי". ב-4 בספטמבר 2012 הופיעה בסדרת הטלוויזיה "Accused" של ג'ימי מקגוורן. בדצמבר 2013 חזרה שוב לעולמה של ג'יין אוסטן כשכיכבה בתפקיד אליזבת בנט במיני-סדרה "תעלומה באחוזת פמברלי", עיבוד של ה-BBC לספר באותו שם מאת פ.ד. ג'יימס, המתאר את קורותיהם של אליזבת ופיצוויליאם דארסי, כהמשך לרומן "גאווה ודעה קדומה".

ב-2024 הופיעה בתור ליאן אמובי, אמה של הדמות הראשית פיפה אמובי (אמה מאיירס) בסדרה המדריך לרצח לילדות טובות.

פילמוגרפיה
 שנה שם שם באנגלית תפקיד הערות 2002 רציחות במידסומר Midsomer Murders ארבלה הייווד סדרת טלוויזיה (בפרק "Murder on St. Malley's Day") Eddie Loves Mary מראיינת סרט קצר 2004 אין סוף לאהבה Enduring Love פני צפון ודרום North & South בסי היגינס מיני סדרה 2005 דוקטור הו Doctor Who סוקי מקראי קנטרל סדרת טלוויזיה (בפרק "The Long Game") בית קדרות Bleak House אסתר סמרסון פרס באפט"א לשחקנית הטובה ביותר 2006 The Other Man כריסטין סרט קצר הרוח בערבי הנחל The Wind in the Willows בתו של הסוהר סרט טלוויזיה 2007אני באמת שונאת את העבודה שלי I Really Hate My Job מדונה להיות ג'יין Becoming Jane קסנדרה אוסטן 2008 White Girl דבי סרט טלוויזיה פופי שייקספיר Poppy Shakespeare N פרס באפט"א לשחקנית הטובה ביותר 2009 Free Agents סופי סדרת טלוויזיה (3 פרקים)נפילה חופשית Freefall מנדי פוטר סרט טלוויזיה Moonshot ג'נט ארמסטרונג 2010 On Expenses הת'ר ברוק 2011 סאות' ריידינג South Riding שרה ברטון מועמדות לפרס באפט"א לשחקנית הטובה ביותר CBeebies Bedtime Stories בתפקיד עצמה סדרת טלוויזיה (5 פרקים) משמרת לילה The Night Watch קיי לנגריש סרט טלוויזיה 2012 Accused טינה דקין בפרק "Tina's Story" 2012–2014 חוג בלצ'לי The Bletchley Circle סוזן גריי 5 פרקים - תפקיד ראשי 2013 תעלומה באחוזת פמברלי Death Comes to Pemberley אליזבת דארסי מיני סדרה אלן פרטרידג' Alan Partridge: Alpha Papa שוטרת פילומנה Philomena ג'יין 2015 ולא נותר אף אחד And Then There Were None אתל רוג'רס מיני-סדרה תולדות פרנקנשטיין The Frankenstein Chronicles מרי שלי סדרת טלוויזיה; 4 פרקים 2016–2019 Motherland ג'וליה סדרת טלוויזיה (13 פרקים) 2019 שחיתות Line Of Duty פטרישיה ק'רמייקל סדרת טלוויזיה; 2 פרקים2020 הדוכס The Duke גברת בוולינגסרט קולנוע Say Your Prayers ברוז ההיסטוריה האישית של דייוויד קופרפילד The Personal History of David Copperfield גברת סטרונג2020–הווהקוד 404 Code 404 קלי מייג'ורתפקיד ראשי (2 עונות); 12 פרקים 2021 החבורה מרחוב בייקר The Irregulars אדית דובואה בפרק "אסטר" דרך הולינגטון Hollington Drive תרזה וסקוט סדרת דרמה של ITV 2022 מרגל בין חברים A Spy Among Friends לילי תומאס תפקיד ראשי

 מועמדת פרס סטלייט לשחקנית הטובה ביותר במיני סדרה או סרט טלוויזיה (2024) 2024 לחיות עם רוצח Until I Kill You דיליה בלמר מיני-סדרה

 מועמדת פרס באפט"א לטלוויזיה לשחקנית הטובה ביותר
 מועמדת פרס אמי הבינלאומי על ההופעה הטובה ביותר של שחקנית (אנ') (2025) המדריך לרצח לילדות טובות A Good Girl's Guide to Murder ליאן אמובי תפקיד ראשי; 6 פרקים לודוויג (אנ') Ludwig לוסי בטס-טיילור תפקיד ראשי; 6 פרקים 2026 Star City סדרה עתידית של אפל TV פלוס TBA Fackham Hall

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי התיאטרון המלכותי הלאומי
קטגוריה:בוגרות אוניברסיטת ליברפול
קטגוריה:בוגרי אוניברסיטת ליברפול
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1977
קטגוריה:בריטים שנולדו ב-1977